രേവതി വീണ്ടും സംവിധായിക കുപ്പായമണിയുന്നു കാജോള് കേന്ദ്ര കഥാപാത്രമാകുന്നു Entertainment 11 വര്ഷത്തെ ഇടവേളയ്ക്ക് ശേഷം രേവതി വീണ്ടും സംവിധാന രംഗത്തേക്ക്. ദി ലാസ്റ്റ് ഹുറാ എന്നാണ് ചിത്രത്തിന്റെ പേര്. കാജോളാണ് ചിത്രത്തിലെ കേന്ദ്രകഥാപാത്രം. കാജോള് തന്നെയാണ് ട്വിറ്ററിലൂടെ ചിത്രം പ്രഖ്യാപിച്ചത്. വേഗത്തില്തന്നെ കൊണ്ട് സമ്മതം മൂളിച്ച ഹൃദയത്തില് തൊടുന്ന ഒരു കഥയാണിതെന്ന് കാജോള് ട്വീറ്റ് ചെയ്തു. ഒപ്പം ഒരു ചിത്രവും പങ്കുവച്ചിട്ടുണ്ട്. രേവതിക്കൊപ്പമുള്ള ചിത്രമാണ് കാജോള് പങ്കുവച്ചത്. 2002 ല് സംവിധാനം ചെയ്ത മിത്ര് മൈ ഫ്രണ്ട് ആണ് രേവതിയുടെ കന്നി സംവിധാനസംരംഭം. ശോഭന പ്രധാന കഥാപാത്രത്തെ അവതരിപ്പിച്ച ചിത്രം ദേശീയ പുരസ്കാരത്തിന് അര്ഹമായി. ഫിര്മിലേങ്കെ, മലയാളം ആന്തോളജി ചിത്രം കേരള കഫേ, 2010 ല് പുറത്തിറങ്ങിയ മുംബൈ കട്ടിങ് എന്നിവയാണ് രേവതി സംവിധാനം ചെയ്ത മറ്റ് ചിത്രങ്ങള്. English Summary : kajol to star in revathys next movie the last hurrah